經數: 一八二一

經名: 俱舍論記卷第四

頁數: 八一

上	欄

靜慮煩惱盡時. 諸四大種究竟離縛. 無餘滅

位. 便矯自歎顯彼有□. ○言愧謝顯彼有

○. 略述如是. 廣如婆沙一百二十九說

問是大梵等有何差別解云梵衆中尊名

爲大梵. 1統攝一切皆得自在. 能作器世

間名作者. 能化有情世間名化者. 言生

者釋前作者重顯作義. 謂能生器世間者

故名作者. 養者已下釋前化者重顯化義.

謂能養育有情世間者. 是一切有情父故名

化者(此是婆沙正理意釋)問馬勝至彼更化身不. 至

彼一念復容得有幾通果俱解云馬勝

運身至彼初定. 作彼地化. 大梵故得執手

相牽. 若不別化欲界色粗執便不得. 應知

運身及化神境通果. 先留化身2後起天眼

見彼地色. 或起天耳聞彼地聲. 二通互起.

總而言之. 於一念中容二俱起. 故婆沙一

百五十云. 問一念得起幾通果耶. 答諸有

欲令無3留化事天眼天耳無彼同分者.

彼說一念唯起一通果. 謂五通隨一. 諸有

欲令有留化事天眼天耳無彼同分者.

彼說一念得起二通果. 謂神境通果及餘

四隨一. 諸有欲令有留化事天眼天耳

有彼同分. 彼說一念得起四通果. 謂神境

通果天眼天耳及餘二隨一. 謂他心通宿

住隨念通. 境界各別不俱起故. 如是說者.

應知第二所說爲善. 以化事可留天眼天

耳必無彼同分. 要於4同時乃現前故

如是已說至少分差別者. 此下大文第三明

相似殊. 於其體性. 實各不同有少相似. 故

中	欄

辨差別總有四對. 此下明前兩對. 頌前問

起. 就問起中. 一總. 二別. 此卽總也無

□無愧至差別云何者. 此卽別也. 頌曰至唯

於欲色有者. 就頌答中. 上兩句明無□無

愧. 下兩句明愛敬論曰至所敵對法者

諸功德. 謂戒定等有德者. 謂師長等

無敬等四總顯不重. 於前二境無敬無崇.

或於諸德無敬. 於有德者無崇. 或5於有

德者無敬. 於諸功德無崇. 於前二境無

所忌難. 無所隨屬. 或於諸德無所忌難.

於有德者無所隨屬說名無□. 卽是敬□

所敵對法. 以敬. □爲體故爲諸善士至能

生怖故者. 此釋無愧罪. 謂罪業. 於此罪

中. 不見能招可怖畏果. 說名無愧此

中怖言顯非愛果. 能生怖故名之爲怖

不見怖言至名不見怖者. 外難. 不見怖言欲

顯何義. 爲見彼罪怖果. 而不怖畏名不

見怖. 爲不見彼罪怖果. 名不見怖又解

爲見罪而不怖名不見怖. 此問怖屬心. 卽

緣境怯怖. 爲不見彼罪家怖果名不見怖.

此問怖屬境. 卽所怖果若爾何失者.

論主總答二俱有過至應顯無明者. 外

人出過. 若見彼罪怖果. 而不怖畏名不見

怖. 應顯智慧. *智慧謂邪見. 6以此邪見撥

因果故. 故正理云. 應顯邪見. 若不見彼

罪怖畏果. 名不見怖. 應顯無明. 以此無

明不見怯怖又解若見罪而不怖. 應顯

邪見. 若不見彼罪家怖果. 應顯無明

此言不顯見與不見者. 論主答. 此不見怖7言

下	欄

不顯邪見及與無明何所顯耶者. 外

人復徵此顯有法至說名無愧者. 論主

答. 此顯有法無愧. 是隨煩惱. 爲彼邪見無

明二因. 說名無愧. 故正理云. 能與現行無

智邪智. 爲□近因說名無愧有餘師

說至說名無愧者. □異釋. 此師約自他無

恥辨二差別若爾此二至云何俱起者.

難. 無□無愧自他8別觀云何俱起不

說此二至說爲無愧者. 餘師釋. 不說此二無

愧無□. 一時俱起. 無□別觀自無愧別觀

他. 然有無恥觀自身時用勝說名無□. 爾

時觀自身雖亦有無9愧. 觀自身時用劣

故. 復有無恥觀他身時. 用增說爲無愧. 爾

時觀他身雖有無□. 觀他身時用劣. 又正

理云. 有說獨處造罪無恥. 名曰無□. 若處

衆中造罪無恥. 說爲無愧廣如彼釋. 婆

沙三十四亦廣說二種差別. 不能具述

□愧差別至說名爲愧者. 便釋□愧□上

二釋應知. 前說□愧. 無□無愧如後當

辨. 指此文也已說無□至謂除前三

相者. 此下辨愛10敬差別. 愛謂愛樂. 體卽是

信. 然11泛明愛有其二種. 一有12染謂貪. 二

無*染謂信. 若*泛明信亦有二種. 一忍許

相. 或名信可. 名異義同. 二願樂相. 或名信

樂. 或名信愛. 名異義同. 由斯信愛寬狹不

同得作四句第一句有信非愛. 謂緣苦

集信. 忍許苦集有第一信故名有信. 有

漏之法非可愛樂. 無第二信故名非愛

第二句有愛非信. 謂諸染汚愛. 緣妻子等

經數: 一八二一

經名: 俱舍論記卷第四

頁數: 八二

上	欄

起染汚愛. 1是有第一愛故名有愛. 是染汚

故非信

第三句有通信愛. 謂緣滅道信. 忍許滅

道有第一信故名有信. 無漏之法是可愛

樂. 有第二信故名有愛. 應知此中緣滅

道信. 通攝兩種第四句除前相有

說信者至故愛非信者. □不正義. 此師意說.

忍許愛樂. 旣不同時. 故愛非信敬謂

敬重至緣滅道□者. 此別解敬□. □寬. 敬

狹. 但爲兩句第一句有□非敬. 謂緣苦.

集□緣彼苦集善心起時有□恥故. 所以

有□. 有漏之法非可尊重. 所以無敬. 故緣

苦. 集而非敬也第二句有通□敬. 謂

緣滅道□. 緣彼滅. 道善心起時. 有□恥

故有□. 無漏之法可尊重故有敬. 故緣滅

道□. 卽攝*敬故也有說敬者至故敬

非□者. □不正義. 敬先□後. 時旣不. 敬

非□. 正理第十一破此師云. 彼師應許無

□恥者能起恭敬. 以執先起敬時未有□

恥故. 應無□者能起恭敬. 若謂敬時已有

2□恥. 則不應說由敬爲先方生□恥. 若

謂敬時非無□恥. 然敬非□. 此亦非理. 言

敬非□無證因故望所緣境至謂除前三

相者. 約所緣境辨愛敬有無四句差別

第一句有愛無敬. 於妻子等由貪染故

有染汚愛. 非可尊重所以無敬第二句

有敬無愛. 於他師等可尊重故有敬. 非

願樂故無愛第三句有愛有敬. 於自師

等可願樂故有愛. 無染汚3愛可尊重故

中	欄

有敬第四句無愛無敬. 除前三相補

特伽羅此云數取趣. 數數取諸趣也. 總而

言之通於五趣如是愛敬至無色界

無者. 約界分別豈不信□至無色亦

有者. 難. 愛以信爲體. 敬以□爲體. 大善地

法無色亦有. 如何言無愛敬有二至無

色界無者. 答. 若據緣法愛敬實通三界.

此中意說. 緣補特迦羅故不通無色. 以欲.

色界有色身故. 有尊卑故. 相貌顯故. 可

得相望有愛有敬. 無色不爾. 故在彼無

問若通色界. 何故婆沙二十九云. 問如是

愛敬於何處有. 答三界五趣雖皆容有. 而

此中說殊勝愛敬. 唯在欲界人趣非餘. 唯

佛法中有此愛敬. 准婆沙據別意說. 唯

在欲界. 何故此論通色界耶解云此論據

顯故通色界. 婆沙據殊勝故欲界. 各據一

義□不相違

如是已說至心高無所顧者. 此明後兩4對.

初一句明尋伺第三對. 下三句明慢□

第四對論曰至細性名伺者. 心之粗性

名尋. 心之細性名伺. 於心所中各別有體.

與心相應. 非體卽心. 言心粗細依主釋

也云何此二一心相應者. 論主難. 尋

粗. 伺細. 性相違故. 云何此二一心相應. 經部

不許尋伺二法一心相應. 論主意朋經部

故爲此難有作是釋至俱有作用者. 此

下毘婆沙師總有兩釋. 此卽初師. 蘇由水故

非釋. 蘇由日故非凝. 水是凝因. 日是釋因.

如是一心由有尋故不過細. 由有伺故不

下	欄

過粗. 尋是粗因. 伺是細因. 故於一心俱有

作用. 何理相違若爾尋伺至體非凝釋

者. 論主5約喩難. 如水是凝因. 日是釋因. 體

非凝釋. 亦應尋是粗因. 伺是細因. 非粗細

體又粗細性至以別尋伺者. 論主又難.

夫粗細性相待而立. 或約三界. 或約九地.

或約九品. 差別不同. 上下相形下地名粗.

上地名細. 乃至有頂望下地爲細. 望滅定

爲粗. 應有尋伺又解粗名爲上. 細名爲

下. 卽粗細相形乃至有頂應有尋伺. 論主

□經部計爲難. 故婆沙五十二云. 或有執

從欲界乃至有頂皆有尋伺. 如譬喩者.

(已上論文). 又諸法中粗細二性無別體類. 不可

依之以別尋伺二種差別. 如受領納所顯.

想取像所顯. 諸心所法皆有別相. 此粗細性

總通五蘊. 故不可依以別尋伺復有

釋言至於理何違者. 此卽第二毘婆6沙師釋.

行之言因. 尋伺二種是語言因. 能發語言

故. 因中有二. 粗者名尋. 細者名伺. 於一心

中粗. 細俱起. 何理相違若有別體類

至別相云何者. 論主復難. 於心所中. 若有

粗. 細二別體類以別尋伺. 理實無違. 然無

粗細二別體類. 故成違理. 上名爲粗. 下名

爲細. 下准此釋. 同一心體類中無容粗細

俱時起故又解同一性體類心心所中無

容細粗俱時起故. 汝毘婆沙師若言尋伺

體類亦有差別. 應說體類別相云何

此二體7類至顯其別相者. 毘婆沙師答. 尋伺

體類別相難說. 但由上粗下細顯其別相

經數: 一八二一

經名: 俱舍論記卷第四

頁數: 八三

上	欄

非由上下1至一心相應者. 論主復難. 非由

粗細能顯尋伺別相. 心心所法一一類中.

據相待對皆有粗細. 旣無別*相以簡尋.

伺. 由是應知. 尋. 伺二法定不可執一心相

應若爾云何至具足五支者. 毘婆沙師

引經反難. 若不許彼尋伺二法一心相應.

云何契經說初靜慮具足尋伺喜樂及定五

支具五支言至故無有過者. 論主通

經. 具足五支言. 就於一地前後而說. 非一

刹那. 故無有過. 論主意朋經部. 故順彼解

此中絶救如是已說至無所顧性者. 明

第四對. 慢謂對他稱量德類. 心自擧恃凌

蔑於他. 此中亦應言稱量種姓等. 略而不

論□謂染著種姓. 色等自法爲先. 令心

傲逸於諸善法無所顧性. 故婆沙四十三

云. 此中□者謂不方他. 但自染著種姓色

力. 財位智等心傲逸相. 此中慢者. 謂方於

他種姓色力財位智等自擧恃相問慢

皆方他以不答方他之言從多分說. 故婆

沙云. 評曰應作是說. 非一切慢要方他起.

無始時來數習力故. 依自相續慢亦現行

(解云慢過慢慢過慢卑慢. 此四方他. 我慢增上慢邪慢依自相續起)有餘師說

至差別之相者. □餘師釋□. 如因酒生欣

擧之差別. 說名爲醉. □是貪等流果. 如是

因貪生欣擧之差別. 說名爲□. 欣擧名寬.

□名卽狹. 此□是欣擧之差別也

如是已說至名義差別者. 此下大文第四明

衆名別如是已說諸心心所五地法等品

類不同. 三性心品俱生定量. 四對心所異相

中	欄

差別然心心所2下. 問起言名3想者. 或

從果4爲名. 或從因立稱. 故言名*想

頌曰至相應義有五者. 上一句別明心異名.

下三句通明心心所異名論曰至故名

識者. 此訓釋異名. 梵名質多. 此云心. 是集

起義. 謂5由心力集起心所及事業等. 故經

云心能導世間. 心能遍攝受. 故能集起說名

爲心. 梵云末那. 此云意. 是思量義. 梵云毘

若南. 此云識. 是了別義也復有釋言

至故名爲識者. 第二說一切有部解. 界之言

性. 淨不淨性種種差別. 行相不同故名爲

心. 卽以種種釋心義也. 卽此心爲他作

所依止. 故名爲意. 卽以所依釋意義也. 以

作能依止故名爲識. 卽以能依釋識義

也故心意識至而體是一者. 結文可

知. 又婆沙七十二解心意識云. 或有說者

無有差別. 復有說者謂名卽差別. 復次世亦

有差別. 謂過去名意. 未來名心. 現在名識

故. 復次施設亦有差別. 謂界中施設心. 處

中施設意. 蘊中施設識故. 復次義亦有差

別. 謂心是種族義. 意是生門義. 識是積聚義.

復次業亦有差別. 謂遠行是心業. 前行是意

業. 續生是識業(更有三復次釋業. 不能具述)如心意識

至等和合故者. 心心所法有四異名一名

有所依. 必託依根故二名有所緣. 必杖

境起故三名有行相. 卽於所緣一切諸

法. 品類差別種種不同. 心心所法. 隨緣何

法等起行相故. 名有行相. 謂心心所法其

體明淨. 隨對何境. 法6爾前境皆悉現於心

下	欄

心所上. 此所現者名爲行相. 卽由此現帶

境義邊. 似前境邊說爲能緣. 然此行相無

有別體. 不離心等. 卽心等攝非是所緣. 猶

如明鏡對衆色相皆現鏡面. 此所現像而

非所照. 然約像現說鏡能照7此亦應然

言行相者. 謂有境界像貌故名行相又

解有所行境8家相故名行相又解遷流

名行. 心等上現名相. 卽行名相故名行相

又解行謂行解如了別等. 相謂相貌如影

像等. 行家相故名爲行相. 釋此行相廣如

前釋四名相應. 等和合故依何義故名

等和合者. 問. 旣以等和合釋彼相應. 依何

義故名等和合有五義故至各各亦爾

者. 答. 謂心心所. 9五義平等相似故說相應

一所依平等. 謂必同所依根. 意識及相應

法有一種依. 謂無間滅意根. 五識及相應法

各有10二依. 一同時依止根. 二無間滅意根.

隨應皆是所依平等. 此文欲攝二種所依

故. 不別言同一所依. 諸論中說心心所法同

一依者. 且據別依. 故說六識及相應法各

同一依又解所依平等. 此顯六識及相應

法各同一依. 故解相應因中云. 此11中同言

顯所依一. 雖復五識亦依意根. 此文且據

同時依說二所緣平等. 謂必同所緣境. 於

所緣中或時緣一. 或復緣多. 隨應皆是所

緣平等. 諸論中說心心所法同一緣者. 且

據別緣一法說也. 若不爾者如無我觀除

自相應俱有通緣一切. 此豈同一所緣又

解所緣平等. 此顯六識及相應法各同一緣.

經數: 一八二一

經名: 俱舍論記卷第四

頁數: 八四

上	欄

故諸論中說心心所法同一所緣. 雖復亦

有緣多境者. 此文且據緣一境說三行

相平等. 心心所法. 其體明淨隨緣境各

起行相. 或緣一法各一行相. 或緣多法各

多行相. 若一. 若多. 行相皆各別. 隨應皆是

行相平等. 以多現時各有多相故不言同

一行相. 諸論中說心心所法同一行相者.

且據緣一境相似1義. 理實皆別又解行

相平等. 此顯心心所法同緣一境. 名同一

行相. 故諸論說心心所法. 同一行相. 雖復

行相各別不同. 據相似同故. 言2同一行

*相. 雖復亦有緣多境時多行相現. 各互相

望而不相似. 此中且約緣一境說四時

平等. 謂心心所必定同一刹那時也. 或3同

生住滅及4墮一世故. 言時5平等五事

平等. 事之言體顯各體一故言事等. 於一

相應心心所中. 如心體一. 諸心所法體亦各

一. 必無二體一時俱行. 此約刹那同時體

等. 非言前後異品數等. 應知此中所依所

緣行相三種. 如前已釋. 時義可知故不別

釋. 事稍難知故偏明也若依五事論. 一復

次釋相應6義云*復次同一7時分同一所

依同一行相同一所緣同8一果同一等流

同一異熟是相應義

已說心心所至何者是耶者. 此下大文第二

明不相應行就中. 一總標名數. 二別9牒

解釋. 三諸門分別. 此卽第一總標名數. 結

前生下問准前文勢. 此中應10但結心所

法11問不相應行. 何故此中亦結心耶解

中	欄

云辨12心品俱生及13異名中. 兼明心故故

亦結心頌曰至不相應行者心不相

應. 簡異心所行. 謂行蘊. 簡色14心無爲.

非行蘊故又解心不相應. 簡15行蘊中諸

心所法. 行謂行蘊. 簡色受想識及與無爲.

非行蘊故二定. 謂無想定滅盡定相

16謂四相等. 謂等取句身文身類. 謂流

類卽是得等今案此論. 心不相應行但有

十四. 若依正理加和合性. 故正理十二云.

等者等取句身文身及和合性. 二論旣說不

同. 無容□是. 假興賓主問答硏尋俱舍

師問云. 此和合性如何證知. 正理師解云. 如

破僧時捨和合性. 明知別有正理師問云.

如我所立別有體性. 汝不立者何法中收.

俱舍師解云. 此和合性衆同分攝正理師

難云. 凡言同分必依法得. 和合同分依何

法得. 俱舍師解云. 依戒而得. 謂受戒時得

二同分. 一和合同分. 破僧時捨. 二大戒同分.

破17僧不捨. 以成戒故正理師復難云. 若

依戒得. 破僧之時戒旣不捨. 如何捨彼和

合同分. 俱舍師解云. 諸法不定. 何必18因彼

而得與彼同捨. 如因十戒得勤策同分. 受

大戒時不捨十戒. 而捨勤策同分. 以得苾

芻衆同分故正理師復難云. 誰言. 受大

戒時捨勤策同分. 引不極成此中爲喩. 俱

舍師復反詰言. 若不捨者. 卽應一人亦名

苾芻. 亦名勤策. 正理師解云. 從强立稱偏

名苾芻. 19以不捨勤策同分. 如大戒身中.

亦成十戒而名苾芻. 俱舍師復引極成喩

下	欄

云. 如因戒得持戒同分. 遇犯戒緣雖不

捨彼戒體. 而捨持戒同分. 此旣極成不應

違拒俱舍師復反問彼正理師言. 汝立

和合性. 復依何法得耶. 正理師解云. 我和

合性依戒而得. 俱舍師難云. 破僧之時戒旣

不捨. 如何捨彼和合性耶正理師解云.

如持戒同分受戒時得. 後犯戒時非與持

戒同捨. 還同汝立和合同分. 依戒而得. 非

與戒同捨俱舍師復難云. 破僧之時捨和

合同分不. 正理師答云捨俱舍師復難云.

若破僧時不捨和合同分. 可20使別捨和合

性. 破僧之時旣捨和合同分. 何須別捨和

合性耶. 由斯理證故知同分攝和合性

21其和合性異說不同. 故須硏究. 和合同分.

宗必許有. 隨何和合法上卽有和合同分. 所

以不別硏尋問破僧不和合卽是非得攝.

何妨僧和合以彼得爲體解云夫論其

得必有所得. 和合無別所得. 故體非是得

收又解諸法不必皆相□立. 如以凡□

聖凡性是非得. 不可以聖□凡聖性唯得.

然諸聖法皆名爲聖性若依品類足第一.

十三同俱舍. 不說非得. 然別說有依得事

得處得. 彼論解云. 依得云何. 謂得所依處.

事得云何. 謂得諸蘊. 處得云何. 謂得內外

22處又云. 復有所餘如是類法與心不相

應法蘊足論第十同品類足論若依雜

心. 十三同俱舍. 不說非得. 然說異生性

問諸論不同如何會釋解云. 品類足說依

事處得約法別說. 應知卽是得中攝也. 不

經數: 一八二一

經名: 俱舍論記卷第四

頁數: 八五

上	欄

說非得卽是復有所餘不相應攝. 卽是此

論非得所收. 雜心說異生性. 應知卽是

非得少分. 如變化心是通果少分. 雜心略擧

一邊. 非爲盡理又正理解頌中類字. 言

邊者顯餘所計度法卽前種類. 謂有計度

離得等有蘊得等性解云餘所計度. 謂

說一切有部中. 後代不正1義浪作計度. 離

得等外計有蘊得. 處得. 界得. 退等性. 今

顯彼計隨其所應卽是得等攝若作俱舍師

救. 類言卽顯此十四種同流類. 故非顯餘

計

於中且辨至自相續二滅者. 此下第二別牒

解釋就中有七. 一明得非得. 二明同

分. 三明無想. 四明二定. 五明命根. 六明四

相. 七明名等就第一明得非得中. 一

明自性. 二明差別此卽明自性. 上兩句

正出體. 下兩句明所依論曰至與此

相違者. 就長行中. 初正釋頌. 後廣問答. 此

下釋頌. 卽釋上兩句. 得. 獲成就. 義雖是

一而依異門. 說差別名. 故於此文總言一

得. 於中義別立獲成就. 謂若有法. 從來未

得及得已失. 俱今初得. 此法上得. 創至生

相將成就時名獲. 若流至現得已不失名

成就. 獲時不名成就. 成就時不名獲. 設有

文言得至生相名成就者. 於彼獲中. 說成

就故. 設有文言得至現在名爲獲者. 於

成就中說彼獲故. 如是名爲獲成就別. 應

知. 若於彼法有獲定有成就. 得至生相.

決定流入現在世故. 自有於法有成就無

中	欄

獲. 如非想見惑. 無始來成無初得故問

於成位中. 得至生相爲名獲. 爲名成就

解云. 非初得故不名獲. 未至現在不名

成就. 但可說言前後俱得古德皆云. 成

通新舊. 獲據新論. 是獲皆成. 有2成非獲

者. 不然. 辨二差別如前具說. 前文言得.

後文言獲. 名異義同應知. 非得與此相

違者. 謂若有法. 先未曾失. 及重得已. 但今

初失. 此法非得創至生相. 將不成時說名

不獲. 若流至現在名不成就. 不獲時未名

不成就. 不成就時不名不獲. 設有文言非

得至生相名不成就者. 於不獲中說不成

3就設有文言非得至現在名不獲者. 於

不成就中說不獲故. 應知若於彼法. 說

有不獲定有不成就. 非得至生相. 決定流

入現在世故. 自有於彼法有不成就無不

獲. 如無生智. 以於彼智無初非得故問

於不成位. 4非得至生相. 爲名不獲. 爲名

不成就解云. 非是初非得故不名不獲.

未至現在故不名不成就. 但可說言前後

非得. 應知. 此中獲與不獲. 據得非得初至

生相. 成與不成. 據得非得流至得在相續

已去又正理十二. 釋此四種差別云. 得有

二種. 謂先未得. 及先已得. 先未得得說名

爲獲. 先已得得說名成就. 應知非得與此

相違. 謂先未得. 及得已失. 未得非得說名

不獲. 已失非得名不成就. 故說異生性名

不獲聖法解云. 正理論意. 但據從來未

得. 今時創得名獲. 卽未得法上非得名不

下	欄

獲. 若已曾得. 設令因退今時重得. 但名成

就以重得故. 卽用已失法上非得. 名不成

就. 正理若作斯解. 而得捨成就不成就. 四

句相違. 或可. 得獲成就本唯一物. 隨作論

者寬. 狹異門莊嚴於義. 不可皆使例同

於何法中有得非得者. 此下釋後半頌. 此

卽問起於自相續及二滅中者. 此卽總

答. 顯得非得所依法也. 自相續謂自身. 二

滅謂擇滅非擇滅謂有爲法至決定如是

者. 此下別釋. 就別釋中. 所依有二. 一有

爲. 二無爲. 此卽別解有爲. 謂有爲法中. 若

墮在自相續身有得非得. 非他相續身無

有成就他身法故. 非屬我故所以不成. 若

有成就他相續身. 卽有趣身業壞. 自他雜

亂過故非相續謂外非情. 非是內相續身

故. 言非相續. 非非相續. 無有成就非情

法故. 以非屬我故不成就. 若成非情卽

壞法性. 爲是有情. 5爲非有情. 且有爲法決

定如是無爲法中至相□而立故者. 別

釋無爲. 就無爲中. 唯於二滅有得非得.

擇滅是所證法有得非得. 非擇滅6□法不

生有得非得   一切已下. 證成二滅. 念

念必有闕緣不生. 故諸有情定成無漏非

擇滅. 先未斷惑今初入聖. 7苦法忍位名初

刹那具縛聖者. 以彼身中具成惑故. 及餘一

切未斷三界見修二惑. 具縛異生不成擇

滅. 除此二種諸餘有情皆成擇滅決定

已下. 別釋虛空無得非得. 虛空非是所證

不同擇滅. 非能□法不生不同非擇滅.

經數: 一八二一

經名: 俱舍論記卷第四

頁數: 八六

上	欄

所以無得非得諸有得者至故不別釋

者. 以理而言. 諸有得者亦有非得. 義準可

知. 故於前文但解二滅得. 不別釋二滅非

得何緣知有別物名得者. 此下廣問答.

此卽經部師問契經說故至乃至廣說

者. 說一切有部師答. 引聖敎證得有別體

十無學法. 謂八支聖道及正智正解脫五

支. 謂五順上分結以之言由. 聖者於彼十

無學法. 由生由得由成就故. 已斷五支. 乃

至廣說. 經言得成. 明知別有實物若

爾非情至亦應成就者. 經部難所以者

何者. 說一切有部徵契經說故至乃至

廣說者. 經部引經出過. 經言輪王成就七

寶. 若成就是假. 可言成就他身非情. 汝若

言實. 於七寶中. 若成輪珠成非情過. 若

成象馬女主藏主兵成他相續過. 故婆

沙九十三□譬喩者說云. 問彼何故作是

執. 答彼依契經故作是執. 謂契經說有轉

輪王成就七寶. 若成就性是實有者. 成就

輪寶神珠寶故應法性壞. 所以者何. 亦是

有情. 亦非有情故. 成就象寶及馬寶故復

應趣壞. 所以者何. 亦1是傍生. 亦是人故. 成

就女寶故復應身壞. 所以者何. 亦是男身.

亦是女身故. 成就主兵主藏臣故復應業

壞. 所以者何. 君臣雜故. 勿有此失. 故成就

性定非實有此中自在至隨樂轉故者.

說一切有部通經. 謂轉輪王. 於彼七寶有

自在力. 隨樂受用. 據自在說名爲成就. 非

別有體此旣自在至知有別物者. 經部

中	欄

復難. 此輪王經旣言自在說名成就. 餘經

成就復由何因知有別物許有別物

有何非理者. 說一切有部復問經部. 復許

有別物名得. 有何非理如是非理至

是爲非理者. 經部出過. 上來約聖言量破.

今約現比量破. 謂所執得. 無體可知. 如

色聲等五識現取. 如貪瞋等他心智現取.

無用可知. 如眼耳等. 謂眼耳等由有見

聞等用. 比知有眼等根. 得旣無用. 寧知實

有. 2開現比二量俱不可知. 故無容執別

物名得. 是爲非理若謂此得至理不

成立者. 經部縱破. 若謂得有作用作法生

因. 無爲不生應無有得又若執得爲法

生因. 如所得法. 或時未得. 或時已捨. 或三

界九地往來轉易. 或復離染. 如是法彼現

無得. 後若起時當云何生若言雖無法

前得生. 而有法俱生得爲生因者. 大生少

生復何所作又非情法旣無有得. 應定

不生又具縛異生. 煩惱未斷等有九品煩

惱生因. 生因旣等. 下中上品煩惱現起差別

應無. 所以者何. 得爲生因無差別故. 旣得

無別. 應不可言上品貪現行3名貪行者.

非中下品. 瞋等亦爾今此難意. 生因旣等.

不得現起三品不同. 隨增說行. 汝4若救

云由餘因故. 煩惱現起有差別者. 卽應由

彼餘因諸法得生. 得復何用. 故執得用作

法生因. 理不成立誰言此得作法生因

者. 說一切有部救云. 誰言此得作法生因.

而徵難我若爾此得有何作用者. 經部

下	欄

復徵謂於差別爲建立因者. 說一切有

部答所以者何者. 經部復徵若無有得

至建立差別者. 說一切有部答. 若有得體. 可

得建立異生聖者兩種差別. 若無有得. 異

生聖者起世俗有漏心. 應無兩種差別

豈不煩惱至應有差別者. 經部爲釋差別.

豈不煩惱已斷名聖. 未斷名凡. 有差別故.

應有差別若執無得至離未離故者. 說

一切有部難. 我許有得斷未斷成. 由煩惱

得離故名斷. 未離故名未斷. 若執無得如

何可說惑斷未斷此由所依至但假

非實者. 經部釋. 斷未斷由治道力. 令所依

身無復功能令其現起5名爲斷. 名不成

就. 與此相違名爲未斷. 名爲成就. 若聖道

力畢竟斷故名斷. 若世間道損伏斷故名斷.

成與不成皆假非實. 昔有惑種. 今斷卽無

故名轉變異本善法有二至亦假非實

者. 經部義6便. 約二善辨成不成. 斷與未

斷生得善不由功力修得. 有斷未斷. 有

成不成. 言斷者. 謂邪見力. 能損身中生得

善種. 令不能生現行善心. 應知名斷. 非

畢竟害令其總無故. 說名爲斷. 有而無用

故名爲損. 損時名斷名不成. 未損名成名

未斷加行善要由功力修得有成不成.

若所依中彼善法種. 由已起故. 善種增長

生彼現行. 功能自在勢力無損. 自在義邊說

名成就. 卽當大乘自在成就. 若彼善種雖

復先有. 或時未起. 或起已退還不自在名不

成就故所依中至無有別物者. 經部結成

經數: 一八二一

經名: 俱舍論記卷第四

頁數: 八七

上	欄

已義故所依身中唯有種子. 未爲聖道永

拔煩惱種子. 未爲世間道伏損煩惱種子.

未爲邪見損伏生得善種子. 若加行善增

長自在. 於如是位立成就名. 但假無有別

物. 前1諍得體故今偏結成就此中何法

名爲種子者. 說一切有部問謂名與色

至生果功能者. 經部答. 言名色者名謂四

蘊. 色謂色蘊. 彼宗種子○名及色. 謂名色

中於生自果. 所有種子相續不斷名展轉.

將生自果. 名□近. □近果也. 2無間取果

名功能. 正起功能也. 此三皆是種子異名.

此展轉. 由種子相續故展轉不斷. 此□近.

由種子轉變故□近於果. 此功能. 由種子

差別故正起功能. 此三亦是種子異名. 如

其次第釋上三種又解此果. 由種子相

續轉變差別故生. 何名第二轉變. 謂相續

種子中將欲生果. 其種轉變後異於前. 猶

如種子將欲生芽其體轉變. 何名第一相

續. 謂此種子望後爲因. 望前爲果. 故得通

攝三世諸行. 總名相續. 於此文中. 所以先

解3展轉後解相續者. 以約相續明*展

轉故又解義便卽明. 何論次第. 何名第

三差別謂有種子無間生果功能. 此後念種

4與前種異故名差別. 經部因果前後不同

故. 說無間生果功能又解謂展轉功能

□近功能. 謂相續轉變相續差別. 5由此相

續轉變卽是展轉功能. 此由相續差別卽是

□近功能然有處說至必不能修者. 經

部通經. 所以須通此經文者. 經部意說.

中	欄

雖復成就染法種子. 而能修善. 然有處6經.

說若成就貪便不能修四念住者. 彼經意

說. 耽著貪現行者不能厭捨現行貪惑故

名成就. 由隨耽著貪愛現行時分. 於四念

住必不能修. 經據現行7說成就. 言不能

修. 我據種子成就能修8諸善. 故對法論

云. 有三種成就. 一種子成就. 二自在成就.

三現行成就. 經部同彼又解通說一切有

部伏9難. 伏難意10云. 若得無別體. 何故經

說若成就貪便不11能修四念住. 經言成

貪不修四念住. 明知得有別體經部通

云. 然有經說若成就貪便不能修四念住

者. 彼經意說. 12耽現貪者不能厭捨故名

成就. 由隨耽著現貪時分. 於四念住必不

能修. 非言成就別有體性如是成就

至亦假非實者. 經部13總結. 如是成就. 隨其

所應遍一切種類. 唯假非實. 唯遮於此成

就名不成就. 亦假非實毘婆沙師至

實而非假者. 說一切有部結歸本宗如

是二途皆爲善說者. 論主雙印兩宗所

以者何者. 徵論主. 14理無兩是. 必有一非.

如何讚言皆爲善說不違理故我所宗

故者. 論主釋. 經部說假不違理故. 亦說一

切有部說實我所宗故. 論主意朋經部故

作斯解

已辨自性至旦應辨得者. 此下第二明差別.

就中. 一明得差別. 二明非得差別. 就第一

明得差別中. 一正辨差別. 二隨難別解. 此

下第一正辨差別. 將明問起. 就問起中. 一

下	欄

總. 二別. 此卽總問且應辨得者. 此卽

別問頌曰至非所斷二種者. 就頌答

中. 初一句三世門. 第二句三性門. 第三第四

句繫不繫門. 第五句三學門. 第六句三斷門.

今此文中約所得法說能得別論曰

至各有三得者. 三世分別門. 過去法有過去

得者. 或是法前或是法後或是法俱. 有現

在未來得者皆是法後. 據世橫望雖皆法

後. 若據起用前後. 未來亦有彼法前得

未來法有過去現在得者. 皆是法前. 有未

來得者或是法前或是法後或是法俱. 未來

雖無前後次第. 約得類別約容起用說

前後也現在法有過去得者唯法前. 有

未來得者唯法後. 據世橫望雖唯法後. 若

據起用前後. 未來亦有彼法前得. 有現在

得者唯法俱得. 約容有義且作是說其中

差別後當更辨若依婆沙一百五十八云.

15能得總有四種. 一在彼法前. 二在彼法後.

三與彼法俱. 四非彼法前後及俱. 若所得

法則有六種. 一有所得法唯有俱得. 如異

熟生等. 二有所得法唯有前得. 如三16類邊

世俗智等. 有說此等亦有俱得. 三有所得法

唯有俱得後得. 如別解脫戒等. 四有所得

法唯有俱得前得. 如道類忍等. 五有所得

法具有前後俱得. 如所餘善染汚等. 六有

所得法不可說有前後俱得而有諸得.

謂擇滅非擇滅. 必無有法唯有法後得者.

現在前時必有得故解云異熟生17等等餘

無記. 世俗智等等相應法等. 此智18旣畢竟

經數: 一八二一

經名: 俱舍論記卷第四

頁數: 八八

上	欄

不生故. 無法俱法後. 有說亦有俱得. 應在

第四類攝. 別解脫戒*等等餘惡戒等. 道類

忍等等相應法等問現在道類忍如何得

有法前得耶解云現在道類忍. 雖復唯

有法俱得. 未來道類忍1亦有法前得. 約忍

種類說故言有法前. 以所得法據種類說

故又解現在道類忍. 今雖唯有法俱2得.

脫不現前卽有法前得. 約容有說言有法

前又解3現道類忍約4世而言唯有法俱

得而無法前得. 由此現忍有未來法前得

故. 亦名有法前得. 此未來得. 約世橫望實

在現忍後. 而名法前得不名法後得者.

以此得不起卽已. 起必在彼忍前. 以能得

得約容起用說前後俱也. 由斯現忍亦

有前得又善5等法至無記三得者. 三

性分別門. 此得大分雖約所得判性. 於中

非無少分差別. 故婆沙一百五十八云. 問

何故得與所得法性類或同或異耶. 答得

有三種. 一有爲法得. 二擇滅得. 三非擇滅

得. 有爲法得隨所得法性類差別. 以有爲

法能有作用引自得故. 擇滅得隨能6得

道性類差別. 以諸擇滅自無作用. 但由道

力心證彼時. 引彼得故. 擇滅得隨7自

所依性類差別. 以非擇滅自無作用. 非道

所心. 彼得但依命根. 衆同分而現前故

又有繫法至得有四種者. 繫不繫分別門. 若

三界繫法得. 隨所得法8還三界繫. 以有爲

法得隨所得法判性. 若無漏不繫法得. 三界

繫及不繫. 總相如是別分別者. 諸不繫法

中	欄

總有三類. 一擇滅. 二非擇滅. 三道諦. 若非

擇滅*得通三界繫. 隨身在何界. 得卽9彼

界繫. 以非擇滅得隨所依判性. 若擇滅得

隨能證道判性. 若有漏道所引者. 色無色

界繫. 以欲界無能斷道故. 若無漏道所引

者. 卽不繫故. 云及與無漏. 若道諦得唯是無

漏. 是不繫. 道是有爲. 以有爲法得隨所得

法判性故. 無繫法得10通三界不繫四種

又有學法至得卽無學者. 三學分別門. 學

無學法是有爲故. 得隨所得. 是學無學非

學非無學法得有差別. 若總說通三學. 若別

分別. 一切有漏及三無爲. 是非學非無學. 且

有漏法唯有非學非無學得. 以有爲法得隨

所得法判. 若非擇滅得隨11所依判. 若非聖

道所引擇滅得隨能證道判. 皆有漏故□是

非學非無學. 若有學道所引擇滅得卽有學.

隨能證道是有學故. 若無學道轉根時. 所引

擇滅得卽無學. 隨能證道是無學故問學

人以有漏無漏道. 能斷無所有處已下八地

修惑. 隨用何道. 各能引起二離繫得. 旣互

相引. 云何隨道判性解云無漏道斷惑.

雖亦能引有漏得. 有漏道斷惑. 雖亦能引

12無漏得. 而非正引. 但是兼引. 故不互隨二

道判性. 但隨自道. 彼能證道雖*復不起.

然互相修. 而由彼力擇滅得起. 故各隨自

能證道判問頌中但言非學非無學. 何故

長行具明三學解云頌中文窄唯論一種.

長行文寬故具明三又解非學非無學得.

有差別. 通三學故所以別標. 學無學得各

下	欄

唯一種. 無多差別故不別顯或擧後顯

初又見修所至皆非所斷者. 三斷分別

門. 見修所斷法體是有爲. 能得隨彼亦是

見修所斷. 一切無漏名非所斷法. 得有差

別. 總說有二. 或修所斷. 或非所斷. 若別分

別非擇滅得唯修所斷. 隨所依身同修斷故.

若有漏道所引擇滅得. 亦唯修斷. 以隨能證

道同修斷故. 若無漏道所引擇滅得. 隨能

證道是無漏故名非所斷. 若道諦得道是有

爲. 得隨所得同是無漏名非所斷問頌文

但明非所斷. 何故長行通明三斷解云頌

窄別標. 或通二斷是故別顯. 或擧後顯

初

前雖總說至欲色無前起者. 此下第二隨難

別解. 問起頌答論曰至得亦現在者. 釋

初句一切無覆至皆如是耶者. 問

不爾者. 答云何者. 徵除眼耳通至

及俱起得者. 釋. 卽解第二句. 謂二通慧及

能化心俱生四蘊. 一勢力强故. 二加行差別

所成辨故. 雖是無記而有前後及俱起

得若工巧處至得亦許爾者. 工巧處以

色聲香味觸爲體. 威儀路以色香味觸

爲體. 此擧所依顯能依四蘊. 故婆沙一百

二十六云. 工巧處者. 謂色聲香味觸五處

爲體. 起工巧處者. 謂能起彼意法二處爲

體又云威儀路者. 謂色香味觸四處爲

體. 起威儀路者. 謂能起彼意法二處爲體

又解應言工巧處心威儀路心. 不言心

者略而不論又一解云心是威儀工巧所依

經數: 一八二一

經名: 俱舍論記卷第四

頁數: 八九

上	欄

名處. 名路. 若作此解卽與婆沙相違. 若

工巧處及威儀路四蘊. 極數習者亦有前

後俱得. 除上別簡有三世得. 自餘一切異

熟五蘊及威儀路工巧處通果色蘊. 及威儀

1路工巧處四蘊一分. □自性無記色行一

分. 唯有法俱得. 故正理十二云. 又威儀路四

蘊之得. 多分世斷及刹那斷. 唯除諸佛馬

勝苾芻及餘善習威儀路者. 若工巧處四蘊

之得. 亦多分世斷及刹那斷. 除毘濕縛□

*摩天神及餘善習工巧處者問色界威儀

路四蘊. 有三世得不解云彼界非極串

習. 無三世得. 又婆沙一百五十七解欲界中

云. 威儀路四蘊中. 善2串習者. 如佛馬勝及

餘有情所善*串習. 幷工巧處四蘊中. 善串

習者. 如佛妙業天子及餘有情所普串習.

彼得亦皆世雜. 刹那雜. 謂在三世各有三

世得故. 又婆沙解色界中云. 一切有覆無

記無覆無記色蘊及威儀路異熟四蘊. 彼得

世不雜. 刹那不雜. 隨在彼世3卽唯有彼

世得故. 准婆沙文. 於欲界中. 卽別簡威儀

工巧極串習者. 有三世得. 於色界中. 4卽不

別簡威儀有三世得. 明知色界威儀四蘊.

無三世得問5若威儀路工巧處不串習

者. 無前後得. 何故識身足論云. 成就欲界

善心不善心. 皆云定成就欲界6無覆無記

心7彼論旣言定成. 是卽初生欲界. 必定成

就二無記心. 云何乃言不串習者無三世得

解云論意各別. 難爲會釋又解此論正

理婆沙雜心. 亦據不串習者. 所以有不成

中	欄

就. 識身唯據串習者. 故言成就. 各據一義

□不相違. 至後得心當更分別問威儀

路工巧處四蘊. 若極串習者有三世得. 何

故頌文不簡. 8但簡二通變化解云二通

變化以定成故. 所以別簡. 威儀工巧以

不定故故不別標唯有無覆至但俱

起耶者. 問不爾者. 答云何者. 徵

有覆無記至法前後得者. 釋. 解第三句. 謂唯

色界初靜慮中. 修所斷惑. 發有覆無記身語

表色. 得亦如前但有俱起. 雖有上品煩

惱. 而亦不能發無表故. 勢力微劣. 由此

定無法前後9得. 10或雖有上品表業. 應知

一切有覆無記四蘊. 有三世得. 心望色强.

又是能發故三世得. 色望心劣. 又是所發

故唯法俱所以此色唯初定者. 欲界有覆無

記身邊二見. 不能發業. 二定已上非尋伺

俱. 亦不發業如無記法至亦有異耶者.

問亦有者. 答云何者. 徵謂欲界

繫至及後起得者. 釋. 解第四句. 謂欲界繫

善不善表無表色. 是有記故有法俱法後

得. 非心俱故無法前得問初定善身語

表. 亦唯有俱得後得. 何故頌. 及長行不別

說耶解云總而言之. 色界善色其得不定.

若初定善表. 有俱得後得. 若隨心11戒有三

世得. 以不定故略而不論. 欲界善色定故

別標12也. 應知除欲界善不善色. 及初定善

表色. 餘一切不善四蘊. 及餘一切善五蘊. 卽

是有漏無漏善四蘊. 及隨心道定13善色蘊.

皆有三世得

下	欄

非得如得至品類別耶者. 此下第二明非得

差別. 將明問起下爾者. 答云何

者. 徵頌曰至得法易地捨者. 釋. 頌第

一句三性門. 第二句三世門. 第三句界繫門.

後一句明捨門今此文中約所不得法.

說非得差別也若准得中. 亦應14合有三

學三斷分別. 以15初句言非得淨無記. 明知

唯是非學非無學. 唯修所斷義准可知. 故不

別說論曰至無記性攝者. 三性分別門.

一切非得無覆無記. 以諸非得皆隨所依命

根衆同分無記性故. 故婆沙一百五十八

云. 問非得隨何性類差別. 答彼定不隨所

不得法. 以相違故. 又不隨道. 非道所心

故. 但依命根衆同分轉. 故隨所依性類差

別. 問若諸非得. 非擇滅得. 俱隨所依性類

別者. 所依或異熟或唯等流. 此二隨何性類

差別. 答隨等流性. 以義遍故. 異熟非遍故

不隨立. 問非得若隨所不得法. 性類差別

有何過耶. 答斷善根者應成就善. 已離欲

染者應成就不善. 諸無學者應成就染. 異

生應成三乘無漏法. 退果應成果. 捨向應

成向. 二滅非得應是無爲. 由此等過. 非得

不可隨所不得性類有異世差別者

至三世非得者. 三世分別門. 過去法有過去

非得者. 謂若在法前. 若在法後. 今時同在

過去16總名過去非得. 有現在未來非得者.

皆是法後非得. 據世橫望雖皆法後. 若據

起用前後未來亦有彼法前非得未來法

有未來非得者. 謂若是法前若是法後. 今

經數: 一八二一

經名: 俱舍論記卷第四

頁數: 九○

上	欄

時同在未來總名未來非得. 雖復未來1未

有前後次第安立. 約性類別. 約容起用. 說

前後也. 有過現非得者. 謂皆法前非得

現在法有過去非得者. 唯有法前非得. 有

未來非得者. 唯有法後非得. 據世橫望雖

唯法後. 若據起用前後. 未來亦有彼法前非

得. 現在法決定無有現在非得. 故正理云.

以現在法與不成就不俱行故. 有說現法

無現非得. 性相違故. 舊俱舍云. 現在法有現

在非得者. 此□謬矣. 若依婆沙一百五十八

解非得*云. 一切非得總有三種. 一在彼法

前. 二在彼法後. 三非2彼法前後及俱. 所不

得法亦有三種. 一有所不得法唯有3彼前

非得. 謂未來情數畢竟不生法. 及入無餘涅

槃最後刹那心等. 二有所不得4法通有彼

前後非得. 謂餘隨5應有情數法. 三有所不

得法無彼前後及俱非得. 而有非得. 謂擇

滅非擇滅. 心無非得可與法俱. 以法現在

前時. 是所得者必有得故. 非所得者無得.

無非得故6亦無唯有法後非得. 非無始

來. □成就彼未捨. 必起彼類盡故. 然諸非

得性□劣故. 唯成就現在7一刹那. 8現在一

刹那得已卽捨. 於未得彼法及已捨位. □

有此非得應知解云非得三種可知. 言

有所不得法. 唯有彼法前非得. 未來簡過

現. 情數簡非情. 畢竟不生法. 謂三類智邊世

俗智等. 此法旣畢竟不生. 所以唯有法前非

得. 及三乘人臨入無餘涅槃時最後一刹那

心等. 謂未來有一類心. 唯作臨入涅槃心.

中	欄

9從來未曾起彼種類. 所以唯有法前非得.

無有法後非得. 等者等取相應法等. 及無

生智等. 此無生智等一得不退故. 亦無有法

後非得問最後心. 及無生智等. 起現前時.

未來世中有彼法前非得10性類. 何不說有

法後非得解云凡言非得. 約容起用說

其前後. 未來非得約世前後. 實在彼11後.

以此非得不起卽已. 起必在彼最後等前. 故

說法前不名法後. 第二第三所不得法. 及

必無非得下可知言12亦無唯有至彼類

盡故者. 此是反解. 顯無唯有法後非得

若無始來□成就彼法. 於未捨位必13起. 彼

種類入過去盡. 可得唯有法後非得. 非

無始來□成就彼法. 於未斷捨位. 必起彼

法種類. 令盡入於過去. 以彼種類無量無邊

不可起盡故. 無唯有法後非得問如斷

有頂見惑必無有退. 已入過去者. 豈非唯

有法後非得解云所不得法. 約法種類

說有非得. 有頂見惑種類衆多已入過去.

雖復但有法後非得. 在未來者14卽有法前

非得故. 彼有頂過去見惑. 不可得說唯有

法後非得又解過去見惑. 今雖但有法後

非得. 15脫不現前卽有法前非得. 約容有

說言有法前又解過去見惑. 約世而言

唯有法後非得. 而無法前非得. 由彼過惑

有未來法16前非得故. 17亦18名19法前非得.

此未來一類非得. 約世橫望實在過去惑後.

而名法前非得不名法後非得者. 以此非

得不起卽已. 起必在彼法前. 由彼非得20約

下	欄

容起用辨前後也. 由斯過惑亦有法前非

得. 此中三解應知准前道類忍說界

差別者至是無漏應理者. 界繫分別門. 非得

隨所依繫故. 一一法非得皆通三界繫. 定

無非得是無漏者. 非通不繫. 所以者何. 由

許聖道非得說名異生性故. 以異生性定

非無漏. 隨所依身是有漏故. 引本論證. 可

知問異生性. 非得聖非得有有漏. 聖不

得異生非得21是應無漏解云一切非得

皆隨所依. 所依有漏故皆有漏不獲何

聖法名異生性者. 問異生性所不得法

謂不獲一切至應名異生22性者. 答. 若在凡

位. 不獲一切三乘聖法非得. 名異生性. 以

本論中不別說故. 此不獲言表23離於獲. 若

獲少分聖法卽名聖者. 若異此者而言獲

得一切聖法方名聖者. 諸佛世尊. 亦不成

就二乘種姓. 應名異生又解此不獲言.

表*離於獲. 24若獲少25分卽名聖者. 雖聖

身中亦有非得不獲餘聖法. 而不名異生

性. 若異此者. 而言但是不獲一切聖法非

得. 皆名異生性. 諸佛世尊. 亦不成就聲聞

獨覺種姓聖法. 應名異生問何故凡身非

得名異生性. 聖身非得非異生性答如

婆沙四十五云. 復有說者不得一切聖法. 是

異生性. 問若爾則應一切有情皆名異生.

無聖者成就一切聖法故. 答雖無聖者具

足成就一切聖法. 而非異生. 以*彼非得雜

聖得故. 謂若26凡身中聖法非得. 不雜聖得

者. 是異生性. 聖者身中聖法非得. 雜聖得